Sumatra Setentrional Sumatera Utara 2010 Sumatra Setentrional ła ze na provinsa de ła Indonezia nord-osidental. Ła se kata inte ła ìxoła de Sumatra, inte ła banda setentrional; łe fa parte de el teritorio provinsal anka ła ìxoła Nias e al arsipełago de łe ìxołe Batu a sudovest. Ła kosta nordoriental ła se kata so el Streto de Małaka, keła sudosidental so el Osèano Indian. Inte ła banda nordoriental ła se kata na pianura; keła sudosidental ła ze montañoza, atraversada da łi Monti Barisan. Ła sima pi' alta el ze el Sorikmarapi. Łi fiumi pi' inportanti łi skore a nord est; łi se rikorda el Barumun e el Sinpaṅkanan. Al sentro el se kata el Łago Toba, karaterizà da ła gran ìzoła łakustre de Samosir. El klima el ze tropegal ko presipitasion kostanti, influensà da ła altesa inte łi riłievi. Ła banda osidental ła ze koverta da ła foresta pluvial; keła oriental ła se okupada da pałù de mangrovie. Ła sità pi' inportante ła ze el kavologo Mèdan; se rikorda anka el inportante porto de Belauan. Łi se koltiva tè, palme da ołio, kauciù e bajiji. A nord ła se pratega ła peska de łi mołuski. Łe ge ze industrie tesiłi, e mekanege.